
	ПРОКУРАТУРА НА РЕПУБЛИКА БЪЛГАРИЯ

РАЙОННА ПРОКУРАТУРА - СИЛИСТРА


ОБЯВЯВА КОНКУРС

за заемане на една свободна щатна бройка за длъжността 
 „Съдебен деловодител“ в Служба „Деловодство“ при Районна прокуратура – Силистра-Териториално отделение - Дулово

Кратко описание на длъжността:
Съдебният деловодител приема, описва и изпраща всички входящи и изходящи документи. Въвежда данни относно движението на преписките и делата, както входящата, така и изходящата кореспонденция в Унифицирана информационна система на ПРБ. Води регистри и азбучници. Предоставя справки по делата и преписките. Изготвя статистически сведения за дейността на РП-Силистра. 
Минимален размер на основната заплата за длъжността: 762,00 €
Максимален размер на основната заплата за длъжността: 953,00 €
Изисквания за заемане на длъжността: 
Образование: средно.
Професионален опит: за заемането на конкурсната длъжност не се изисква трудов стаж и професионален опит.
Специфични изисквания за заемане на длъжността:
Компютърна грамотност; MS Office; Internet.  
Кандидатът да е лице, което:
-е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство или на Конфедерация Швейцария;
-е навършило пълнолетие;
-не е поставено под запрещение;
-не е осъждано за умишлено престъпление от общ характер;
-не е лишено по съответен ред от правото да заема определена длъжност;
-отговаря на изискванията за заемане на длъжността.
Към момента на назначаване, кандидатът следва да отговаря на изискванията на чл. 340а, ал.1-3 от Закона за съдебната власт.
Начин на провеждане на конкурса: в два етапа.
	а/ Първи етап: подбор по документи - конкурсната комисия разглежда всяко постъпило заявление, като преценява дали са представени всички необходими документи и дали те удостоверяват изпълнението на минималните и специфичните изисквания за заемане на длъжността. До участие в конкурса се допускат единствено кандидатите, които напълно отговарят на изисквания, посочени в обявата.
	б/ Втори етап: писмен практически изпит и събеседване:
	-проверка на познанията по стилистика, правопис, граматика и пунктуация;
	-проверка на познанията на нормативната уредба, регулираща дейността на органите на съдебната власт, относима към изискванията за длъжността – Правилника за администрацията в прокуратурата и Етичния кодекс на съдебните служители.
Необходими документи за участие в конкурса:
Кандидатите подават лично или чрез пълномощник писмено заявление за участие в конкурса в 30-дневен срок, считано от деня, следващ датата на публикуване на обявлението.
Към заявлението се прилагат:
-декларация от кандидата, че е български гражданин, гражданин на друга държава - членка на Европейския съюз, на друга държава - страна по Споразумението за Европейското икономическо пространство или на Конфедерация Швейцария, не е поставен под запрещение и не е лишен от правото да заема определена длъжност (чл. 340а, ал.1 от ЗСВ /по образец/);
-заверено копие от документи за придобита образователно-квалификационна степен, допълнителни квалификация и правоспособност, които се изискват за длъжността;
-заверени копия от документи, удостоверяващи трудов стаж и професионалния опит /при наличие на такъв/;
-медицинско свидетелство за работа;
-медицинско удостоверение, издадено в резултат на извършен медицински преглед, че лицето не страда от психическо заболяване;
-автобиография-европейски формат;
-други документи, свързани с изискванията за заемане на длъжността, по преценка на кандидата.
	От кандидата не се изисква представянето на свидетелство за съдимост – същото ще бъде получено служебно по електронен път от Министерство на правосъдието. При неиздаване на електронно свидетелство за съдимост от Министерство на правосъдието, от кандидатите ще бъде изискано да представят такова, издадено по общоустановения ред.
	Документите следва да бъдат окомплектовани в посочената по-горе последователност. Кандидатите, които не са представили посочените в обявата документи, няма да бъдат допуснати до конкурс.
		Образецът на заявлението за участие в конкурса, както и декларациите могат да бъдат намерени и изтеглени от интернет-страницата на РП-Силистра  https://prb.bg/rpsilistra/bg/.
Декларация по чл. 92, ал.1 от ПАПРБ се попълва от лицата избрани в конкурсната процедура.
Място на подаване на документите: 
Районна прокуратура - Силистра, ул. „Илия Блъсков” № 1, ет.2, каб. 19 – съдебен администратор.
Срок за подаване на документите – 30 дни от датата на публикуване на обявата (обявата е публикувана на 06.07.2026г. - в. „24 часа“ и на интернет страницата на Районна прокуратура – Силистра https://prb.bg/rpsilistra/bg/).
[bookmark: _GoBack]Списъците и други съобщения, във връзка с конкурса, да се обявяват на интернет страницата на Районна прокуратура – Силистра https://prb.bg/rpsilistra/bg/ и да се поставят на таблото за съобщения в прокуратурата /ет.2/.

